CELEX: 31985R2913
Language: el
Date: 1985-10-18 00:00:00
Title: Κανονισμός (ΕΟΚ) αριθ. 2913/85 της Επιτροπής της 18ης Οκτωβρίου 1985 περί καθορισμού των τιμών αγοράς στην παρέμβαση των τεταρτημορίων στον τομέα του βοείου κρέατος, που ισχύουν από τις 21 Οκτωβρίου 1985

Avis juridique important

|

31985R2913

Κανονισμός (ΕΟΚ) αριθ. 2913/85 της Επιτροπής της 18ης Οκτωβρίου 1985 περί καθορισμού των τιμών αγοράς στην παρέμβαση των τεταρτημορίων στον τομέα του βοείου κρέατος, που ισχύουν από τις 21 Οκτωβρίου 1985  

Επίσημη Εφημερίδα αριθ. L 279 της 19/10/1985 σ. 0031 - 0035 Ισπανική ειδική έκδοση: Κεφάλαιο 03 τόμος 38 σ. 0062  Πορτογαλική ειδική έκδοση : Κεφάλαιο 03 τόμος 38 σ. 0062 

***** ΚΑΝΟΝΙΣΜΟΣ (ΕΟΚ) αριθ. 2913/85 ΤΗΣ ΕΠΙΤΡΟΠΗΣ  της 18ης Οκτωβρίου 1985  περί καθορισμού των τιμών αγοράς στην παρέμβαση των τεταρτημορίων στον τομέα του βοείου κρέατος, που ισχύουν από τις 21 Οκτωβρίου 1985  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του βοείου κρέατος (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 6 παράγραφος 5 στοιχείο γ),  τον κανονισμό (ΕΟΚ) αριθ. 1308/85 του Συμβουλίου της 23ης Μαΐου 1985 περί καθορισμού, για την περίοδο εμπορίας 1985/86, της τιμής προσανατολισμού και της τιμής παρέμβασης των χονδρών βοοειδών (2), και ιδίως το άρθρο 3 σημείο 5,  Εκτιμώντας:  ότι, σύμφωνα με τις διατάξεις του κανονισμού (ΕΟΚ) αριθ. 1302/73 του Συμβουλίου της 15ης Μαΐου 1973 περί καθορισμού των γενικών κανόνων στην παρέμβαση στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 427/77 (4), οι ποιότητες και οι παρουσιάσεις των προϊόντων που αποτελούν αντικείμενο αγορών πρέπει να καθορίζονται λαμβάνοντας υπόψη αφενός την αναγκαιότητα διασφαλίσεως αποτελεσματικής στηρίξεως της αγοράς και ισορροπίας μεταξύ της εν λόγω αγοράς και εκείνης των ανταγωνιστικών ζωικών παραγωγών και αφετέρου τις χρηματοδοτικές ευθύνες που ανήκουν στην Κοινότητα επί του θέματος· ότι, συνεπώς, ενδείκνυται, να περιοριστούν οι αγορές σε ορισμένες παρουσιάσεις κρέατος·  ότι, με τον κανονισμό (ΕΟΚ) αριθ. 869/84 (5), το Συμβούλιο αποφάσισε δοκιμαστικά και για μια περίοδο τριών ετών την εφαρμογή της κοινοτικής κλίμακας κατάταξης των σφαγίων των χονδρών βοοειδών που καταρτίστηκε από τον κανονισμό (ΕΟΚ) αριθ. 1208/81 (6) για την εφαρμογή των μέτρων παρέμβασης· ότι, συνεπώς, οι κατηγορίες και οι ποιότητες των προϊόντων που μπορούν να αποτελέσουν αντικείμενο αγοράς από τους οργανισμούς παρέμβασης πρέπει να καθοριστούν με βάση την ανωτέρω κλίμακα·  ότι για καθεμία από τις ποιότητες είναι σκόπιμο να περιοριστούν τα ανώτατα και κατώτατα όρια στο εσωτερικό των οποίων τα κράτη μέλη μπορούν να κατανείμουν τις τιμές αγοράς για να λάβουν υπόψη τις υποδιαιρέσεις των κατηγοριών που εφαρμόζουν σε εφαρμογή του άρθρου 3 παράγραφος 3 του κανονισμού (ΕΟΚ) αριθ. 1208/81·  ότι η συνδυασμένη παρουσίαση του εμπροσθίου τεταρτημορίου και του οπισθίου τεταρτημορίου το οποίο προέρχεται από το ίδιο ημιμόριο σφαγίου διευκολύνει τους ελέγχους του οργανισμού παρέμβασης σχετικά με την τήρηση των προδιαγραφών σε θέματα ποιότητας και κατατάξεως των παρουσιάσεων του κρέατος· ότι υπάρχει λόγος να προβλεφθεί η δυνατότητα για τους οργανισμούς παρέμβασης να ζητήσουν με έναν τέτοιο στόχο τη συνδυασμένη παρουσίαση των δύο ημιμορίων·  ότι η Επιτροπή Διαχειρίσεως Βοείου Κρέατος δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από τις 21 Οκτωβρίου 1985 οι οργανισμοί παρέμβασης αγοράζουν τα τεταρτημόρια ορισμένων ποιοτήτων χονδρών βοοειδών που προσφέρονται υπό τους όρους που καθορίζονται στον κανονισμό (ΕΟΚ) αριθ. 2226/78 (7) σε τιμές που καθορίζονται για κάθε προϊόν στο παράρτημα.  2. Οι τιμές αγοράς για κάθε ποιότητα, που αναφέρονται στην παράγραφο 1, μπορούν να προσαυξηθούν εντός μεγίστου ορίου 2 ECU , ή να μειωθούν κατά ένα ανώτατο όριο 5 ECU, για να ληφθεί υπόψη η δυνατότητα υποδιαιρέσεως καθεμίας από τις κατηγορίες της κοινοτικής κλίμακας που αναφέρεται στο άρθρο 3 παράγραφος 3 του κανονισμού (ΕΟΚ) αριθ. 1208/81.  3. Τα κράτη μέλη που προβαίνουν στην υποδιαίρεση των κατηγοριών που αναφέρεται στην παράγραφο 2, εξουσιοδοτούνται να περιορίσουν τις αγορές στην παρέμβαση σε ορισμένες από αυτές τις κατηγορίες.  4. Μπορούν να αποτελέσουν αντικείμενο αγορών στην παρέμβαση, σύμφωνα με τους όρους που αναφέρονται ανωτέρω, μόνο κρέατα που προέρχονται από άρρενα ζώα.  5. Μετά από αίτηση του ενδιαφερόμενου οργανισμού παρέμβασης, ο οικονομικός παράγων παρουσιάζει στον τελευταίο, μαζί με το εμπρόσθιο τεταρτημόριο που είχε προσφέρει προηγουμένως, το οπίσθιο τεταρτημόριο που προέρχεται από το ίδιο ημιμόριο σφαγίου.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 21 Οκτωβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 137 της 27. 5. 1985, σ. 16.  (3) ΕΕ αριθ. L 132 της 15. 5. 1973, σ. 3.  (4) ΕΕ αριθ. L 61 της 5. 3. 1977, σ. 16.  (5) ΕΕ αριθ. L 90 της 1. 4. 1984, σ. 32.  (6) ΕΕ αριθ. L 123 της 7. 5. 1981, σ. 3.  (7) ΕΕ αριθ. L 261 της 26. 9. 1978, σ. 5.